  Майя Бывальцева Удмуртиын выль коронавирус инфекциен черлан эшшо 15 учыръёсты шараязы. Со сярысь 14-тӥ оштолэзе лымшор бере оперативной штаблэн кенешоназ элькунлэн тӧроез Александр Бречалов ивортӥз. Солэн верамезъя, 11-ез черламъёс – Ижысь 1 номеро кар эмъяськонниысь сизьым эм ужасьёс но отын 4 эмъяськисьёс. Одӥг адями Москваысь Яр каргуртэ вуиз, эшшо куинез – Ижкарын улӥсьёс, азьвылгес одӥгез соос пӧлысь кунлэн шоркараз ветлӥз.  Та дырлы Удмуртиын 42 адямилэн коронавирус диагнозэз лабораториосын зэматэмын. Висисьёс вить муниципал кылдытэтъёсын пусъемын: Ижкарын – 37 адями, Дэри ёросын – 2 адями, Пичи Пурга ёросын – 1 адями, Глазкарын – 1 адями, Яр ёросын – 1 адями Озьы ик улосвыллэн тӧроез азьвыл висьыны усемъёс пӧлысь эшшо одӥгез йӧназ шуыса ивортӥз. Азьвылгес куинь адями бурмизз ни вал. Тодэ вайытом, 14-тӥ оштолэзе ӵукна тямыс выль висисьёс сярысь тодмо луиз. Ватсалом, табере Москваысь, Санкт-Петербургысь но Москва улосвылысь лыктэм муртъёс 14 нунал ӵоже дорысьтызы потатэк улыны кулэ.  Тегъёс: Тазалык Ижкар Яр Удмуртия коронавирус тазалыкезутён АлександрБречалов  